**ZMLUVA O združenej dodávke elektriny PRE ODBERATEĽA ELEkTRINY mimo domácnosti č.** [●]

|  |  |
| --- | --- |
| **Dodávateľ:** | **CTP Energy SK, spol. s r.o.** |
| Sídlo: | Laurinská 18, Bratislava-Staré Mesto 811 01 |
| Korešpondenčná adresa: | Laurinská 18, Bratislava-Staré Mesto 811 01 |
| Zapísaná v Obchodnom registri Mestského súdu Bratislava III, oddiel: Sro, vložka č.: 105737/B | |
| Konajúci: | Ing. Stanislav Pagáč, konateľ  Ing. Ivan Šimo, konateľ |
| Osoba splnomocnená konať vo veciach zmluvných: | Ing. Peter Janko  Ing. Tomáš Tišťan |
| Kontakt: | Tel.: +421 910 123 075 e-mail: peter.janko@ctp.eu  Tel.: +421 903 586 078 e-mail: tomas.tistan@ctp.eu |
| IČO: | 54 305 373 |
| IČ DPH: | SK2121622767 |
| DIČ: | 2121622767 |
| Číslo účtu: | Tatra banka, a.s. |
| SWIFT (BIC): | SK26 1100 0000 0029 4312 5633 |
| IBAN: | TATRSKBX |

(ďalej len „**Dodávateľ**“) a

|  |  |
| --- | --- |
| **Odberateľ:** |  |
| Sídlo: | [●] |
| Korešpondenčná adresa: | [●] |
| Zapísaná v Obchodnom registri Okresného súdu/Mestského súdu [●], Oddiel: [●], Vložka č.: [●] | |
| Konajúci: | [●] |
| Osoba splnomocnená jednať vo veciach zmluvných: | [●] |
| Kontakt: | Tel.: [●] e-mail: [●] |
| IČO: | [●] |
| IČ DPH: | [●] |
| DIČ: | [●] |
| Číslo účtu: | [●] |
| SWIFT (BIC): | [●] |
| IBAN: | [●] |

(ďalej len „**Odberateľ**“), za nasledovných podmienok uzatvárajú túto zmluvu o združenej dodávke elektriny,

(Dodávateľ a Odberateľ ďalej spolu aj ako „**Zmluvné strany**“, jednotlivo ďalej taktiež ako „**Zmluvná strana**“).

## **ÚVODNÉ USTANOVENIA**

1. Táto zmluva o združenej dodávke elektriny pre odberateľa elektriny mimo domácnosti (ďalej len „**Zmluva**“) je uzatvorená v súlade s ust. § 269 ods. 2 zákona č. 513/1991 Zb. Obchodný zákonník v znení neskorších predpisov, v súlade s ust. 26 ods. 9 zákona č. 251/2012 Z. z. o energetike a o zmene a doplnení niektorých zákonov (ďalej len „**Zákon o energetike**“) a zákonom č. 250/2012 Z. z. o regulácii v sieťových odvetviach a o zmene a doplnení niektorých zákonov v znení neskorších predpisov.
2. Neoddeliteľnou súčasťou tejto Zmluvy sú jej prílohy: t.j. (príloha č. 1) Obchodné podmienky združenej dodávky elektriny odberateľov mimo domácnosti (ďalej len „**OP alebo Obchodné podmienky**“), ktoré spolu s textom Zmluvy upravujú práva a povinnosti Zmluvných strán ohľadom predmetu tejto Zmluvy, a ďalšie prílohy bližšie vymedzené v bode 8.2 tejto Zmluvy. Odberateľ podpisom tejto Zmluvy potvrdzuje, že pred podpisom tejto Zmluvy sa riadne oboznámil so Zmluvou a všetkými jej prílohami vymedzenými v bode 8.2 tejto Zmluvy. Poučenia o právach koncového odberateľa, o dynamickej cene elektriny a o inteligentnom meracom systéme (IMS) sú zverejnené na webovom sídle Dodávateľa: [●].
3. Pre účely tejto Zmluvy sa používajú odborné pojmy a terminológia v súlade so Zákonom o energetike, Vyhláškou Úradu pre reguláciu sieťových odvetví č. 207/2023 Z. z., ktorou sa ustanovujú pravidlá pre fungovanie vnútorného trhu s elektrinou, obsahové náležitosti prevádzkového poriadku prevádzkovateľa sústavy, organizátora krátkodobého trhu s elektrinou a rozsah obchodných podmienok, ktoré sú súčasťou prevádzkového poriadku prevádzkovateľa sústavy (ďalej len „**Pravidlá trhu**“), Vyhláškou Úradu pre reguláciu sieťových odvetví č. 236/2016 Z. z., ktorou sa ustanovujú štandardy kvality prenosu elektriny, distribúcie elektriny a dodávky elektriny, ďalej v súlade s príslušnými výnosmi a rozhodnutiami Úradu pre reguláciu sieťových odvetví (ďalej len „**ÚRSO**“) a ostatnými súvisiacimi všeobecne záväznými právnymi predpismi vzťahujúcimi sa na elektroenergetiku.
4. Táto Zmluva sa riadi podmienkami vyplývajúcimi z OP, ktoré tvoria prílohu č. 1 tejto Zmluvy, Zákonom o energetike, Pravidlami trhu a ostatnými súvisiacimi všeobecne záväznými právnymi predpismi vzťahujúcimi sa na elektroenergetiku.

## **PREDMET ZMLUVY**

* 1. Predmetom tejto Zmluvy je záväzok Dodávateľa v zmluvnom období poskytnúť Odberateľovi pre jeho odberné miesta (špecifikované v tejto Zmluve resp. v jej prílohách) služby združenej dodávky elektriny, a to:

1. dodanie dohodnutého množstva silovej elektriny (ďalej len „**dodávka elektriny**“),
2. zabezpečenie distribúcie elektriny v kvalite garantovanej technickými podmienkami príslušného prevádzkovateľa distribučnej sústavy (ďalej len „**PDS**“) - prenos elektriny, distribúciu elektriny a poskytovanie systémových služieb (ďalej len „**Distribučné služby**“) do odberných miest (ďalej aj ako „**OM**“) Odberateľa špecifikovaných v prílohe č. 4 tejto Zmluvy,
3. prevziať za Odberateľa zodpovednosť za odchýlku za OM Odberateľa voči zúčtovateľovi odchýlok.
   1. Odberateľ sa ďalej zaväzuje počas celého zmluvne dohodnutého obdobia odoberať od Dodávateľa elektrinu v dohodnutom množstve a čase a podľa podmienok tejto Zmluvy (vrátane jej príloh), riadne a včas zaplatiť Dodávateľovi za dodávku elektriny, prevzatie zodpovednosti za odchýlku v rozsahu stanovenom podmienkami v tejto Zmluve, poplatok za OM, za Distribučné služby, dohodnuté finančné zábezpeky, ostatné regulované položky a poplatky podľa cenníka služieb príslušného PDS zverejneného na jeho webovom sídle, ako aj ďalšie položky a poplatky podľa tejto Zmluvy. K cene za združenú dodávku elektriny sa ďalej pripočítava daň z pridanej hodnoty v súlade s platným zákonom SR č. 222/2004 Z. z. o dani z pridanej hodnoty v platnom znení v sadzbe platnej ku dňu uskutočnenia zdaniteľného plnenia a spotrebná daň v zmysle zákona č. 609/2007 Z. z. o spotrebnej dani z elektriny, uhlia a zemného plynu a o zmene a doplnení zákona č. 98/2004 Z. z. o spotrebnej dani z minerálneho oleja v znení neskorších predpisov, pokiaľ dodaná elektrina nie je oslobodená od predmetnej spotrebnej dane.
   2. Odberateľ sa zaväzuje pri svojom odbere elektriny v OM neprekročiť rezervovanú kapacitu a maximálnu rezervovanú kapacitu, priradenú na danom OM príslušným PDS. V prípade nedodržania záväzku Odberateľa podľa predchádzajúcej vety je Odberateľ povinný uhradiť Dodávateľovi sankciu v podobe platby za prekročenie rezervovanej kapacity, platby za prekročenie maximálnej rezervovanej kapacity, ktorej podmienky a výška vyplývajú z príslušného cenového rozhodnutia Úradu vzťahujúceho sa na PDS, ako aj uhradiť všetky ďalšie dodatočné náklady, ktoré Dodávateľovi v tomto dôsledku objektívne vzniknú. Tým nie je dotknutá zodpovednosť Odberateľa za škodu, ktorú v dôsledku porušenia ktorejkoľvek z povinností Odberateľa v tomto bode Dodávateľovi spôsobí.
   3. Podmienkou pre dodržanie termínu začatia dodávky elektriny je splnenie technických a obchodných podmienok pripojenia príslušného PDS a OP Dodávateľa. Dodávku elektriny nemožno začať skôr, ako dôjde k montáži určeného meradla zo strany PDS a ku zaradeniu OM Odberateľa do bilančnej skupiny Dodávateľa.
   4. Dodávka elektriny je splnená prechodom elektriny z distribučnej sústavy príslušného PDS (do ktorej je OM Odberateľa pripojené) cez určené meradlo do OM Odberateľa. Prechodom elektriny podľa predošlej vety sa zároveň uskutočňuje prechod vlastníckych práv k dodanej elektrine na Odberateľa a na tohto zároveň prechádza nebezpečenstvo za vzniknutú škodu.
   5. Pokiaľ v tejto Zmluve nie je uvedené inak, distribúciu elektriny zabezpečí Dodávateľ pre Odberateľa v rozsahu a za podmienok uvedených v platnom a účinnom prevádzkovom poriadku PDS (ďalej len „**Prevádzkový poriadok**“), ktorý bol schválený ÚRSO. Prevádzkový poriadok v platnom a účinnom znení je zverejnený na webovom sídle príslušného PDS.

## **ŠPECIFIKÁCIA ODBERNÝCH MIEST**

* 1. Zoznam a technická špecifikácia OM je uvedená v prílohe č. 4 tejto Zmluvy.

## **DOBA PLATNOSTI ZMLUVY**

* 1. Zmluva nadobúda platnosť a účinnosť dňom jej podpisu oboma Zmluvnými stranami za súčasného splnenia OP Dodávateľa.
  2. Zmluva sa uzatvára na dobu určitú do 31.12.2024. Začiatok obdobia združenej dodávky podľa tejto Zmluvy je stanovený od 1.1.2024.
  3. Zmluvné strany sa dohodli, že Odberateľ je povinný poskytnúť Dodávateľovi po podpise Zmluvy všetku potrebnú súčinnosť, prípadne realizovať úkony v zmysle príslušnej právnej úpravy a Prevádzkového poriadku na to, aby sa Dodávateľ stal dodávateľom elektriny do OM Odberateľa vykonaním úspešnej zmeny dodávateľa elektriny v súlade so Zmluvou (ďalej len „**Zmena dodávateľa**“) a/alebo po podpise Zmluvy je Odberateľ povinný zdržať sa akýchkoľvek úkonov, ktoré by úspešnej zmene dodávateľa mohli zabrániť, t. j. najmä, ale nielen, ukončenie Zmluvy pred vykonaním Zmeny dodávateľa (pokiaľ Odberateľovi takéto právo nevyplýva zo Zmluvy alebo príslušných právnych predpisov), vypovedanie alebo iné ukončenie splnomocnenia udeleného Dodávateľovi na účely zmeny dodávateľa a/alebo na účely ukončenia zmluvy o združenej dodávke elektriny s pôvodným dodávateľom elektriny, odvolanie výpovede alebo iného ukončenia zmluvy o združenej dodávke elektriny s pôvodným dodávateľom elektriny (ďalej len „**Povinnosť poskytnutia súčinnosti**“). Ak Odberateľ poruší svoju Povinnosť poskytnutia súčinnosti, takéto porušenie sa považuje za podstatné porušenie Zmluvy. Povinnosť poskytnutia súčinnosti podľa tohto bodu Zmluvy nadobúda účinnosť dňom podpisu Zmluvy oboma Zmluvnými stranami. Toto ustanovenie je účinné dňom nadobudnutia platnosti Zmluvy.

## **CENOVÉ DOJEDNANIA A ROČNÉ MNOŽSTVO DODÁVKY**

* 1. Odberateľ je povinný zaplatiť Dodávateľovi za dodávku elektriny do OM dohodnutú zmluvnú cenu, pričom pre dodávky elektriny podľa Zmluvy si Zmluvné strany dohodli nasledovné podmienky:

|  |  |
| --- | --- |
|  | Cena za dodávku elektriny je určená podľa Cenníka dodávky pre neregulovaných odberateľov Dodávateľa zverejneného na jeho webovom sídle; |
|  | Cena za dodávku je určená podľa Cenníka dodávky pre zraniteľných odberateľov okrem domácnosti zverejneného na jeho webovom sídle; |
|  | Cena za dodávku elektriny bude fakturovaná cena za 1 MWh, ktorá zodpovedá cene elektriny slovenskej obchodnej oblasti na dennom trhu organizovanom OKTE a.s.[[1]](#footnote-1) v jej x-tej hodine daného roku v eurách/MWh navýšenou o [●] Eur/MWh; |
|  | Cena za dodávku je stanovená fixne vo výške [●] Eur/MWh. |

* 1. K cene za dodávku elektriny podľa bodu 5.1. tejto Zmluvy je Dodávateľ elektriny povinný v zmysle všeobecne záväzných právnych predpisov účtovať cenu za Distribučné služby podľa platného Cenníka za distribúciu elektriny a príslušného cenového rozhodnutia Úradu, odvod do Národného jadrového fondu v súlade s osobitným predpisom, tarifu za systémové služby, tarifu za podporu elektriny z obnoviteľných zdrojov energie, tarifu za podporu elektriny vyrobenej vysokoúčinnou kombinovanou výrobou, tarifu za elektrinu vyrobenú z domáceho uhlia a tarifu za ostatné činnosti organizátora krátkodobého trhu s elektrinou podľa cenového rozhodnutia, ktorým boli schválené alebo určené ceny za prístup do distribučnej sústavy a distribúciu elektriny pre PDS a cenu za vybrané služby čiastkou podľa platného Cenníka doplnkových služieb Dodávateľa stanoveného Dodávateľom elektriny, ktorý je zverejnený na webovom sídle Dodávateľa elektriny. V cene za dodávku elektriny určenej v bode 5.1. tejto Zmluvy je už zahrnutá cena za prevzatie zodpovednosti za odchýlku OM Odberateľa zo strany Dodávateľa.
  2. Odberateľ (pôvodný odberateľ) vyhlasuje Dodávateľovi a zaväzuje sa Dodávateľovi, že v prípade, ak bez písomného súhlasu Dodávateľa vykoná prepis odberného miesta na iného odberateľa (nový odberateľ), pôvodný odberateľ ručí za všetky záväzky nového odberateľa zo Zmluvy v plnom rozsahu, vrátane príslušenstva, všetkých zmluvných a zákonných sankcií (napr. zmluvné pokuty, zmluvné úroky z omeškania, poplatky). Dodávateľ je oprávnený domáhať sa splnenia záväzku od pôvodného odberateľa ako ručiteľa len v prípade, ak nový odberateľ nesplnil svoj splatný záväzok v lehote splatnosti podľa Zmluvy, OP alebo vystavenej faktúry. Pôvodný odberateľ sa zaväzuje splniť splatný záväzok za nového odberateľa do 10 dní po dni, v ktorom bude pôvodnému odberateľovi doručená prvá výzva Dodávateľa na plnenie. Ručenie zaniká zánikom záväzku, ktorý je zabezpečený ručením. Ručenie však nezaniká, ak záväzok zanikol pre nemožnosť plnenia nového odberateľa (vrátane nemožnosti plnenia v dôsledku konkurzu, reštrukturalizácie, konkurzného či reštrukturalizačného konania), ak je záväzok splniteľný ručiteľom, alebo pre zánik nového odberateľa.
  3. Ak sa kedykoľvek (aj spätne) preukáže, že Odberateľ nesplnil ktorúkoľvek z podmienok pre zaradenie do kategórie zraniteľný odberateľ alebo nesplnil podmienky pre vznik nároku na združenú dodávku za cenu regulovanú Úradom pre reguláciu sieťových odvetví podľa Zákona o energetike alebo došlo k zániku splnenia ktorejkoľvek z týchto podmienok kedykoľvek po uzatvorení Zmluvy, bez ohľadu na vyššie uvedené sa má za to, že cena za združenú dodávku bola medzi Zmluvnými stranami dohodnutá podľa Cenníka dodávky elektriny pre neregulovaných zákazníkov (bez ohľadu na jeho presný názov) platného a účinného pre to-ktoré príslušné obdobie, počas ktorého sa uskutočňuje združená dodávka.
  4. Zmluvné strany sa dohodli, že počas každého roka trvania tejto Zmluvy Dodávateľ dodá a Odberateľ odoberie elektrinu v ročnom množstve vyplývajúcom z prílohy č. 5 tejto Zmluvy (ďalej len „**Ročné množstvo**“), pričom priebeh dodávky elektriny do OM sa určí podľa Odberového diagramu dohodnutého v Prílohe č. 5 tejto Zmluvy. Pokiaľ zmluvné strany v tejto Zmluve nedojednali ročné množstvo a Odberový diagram, množstvo elektriny podľa predchádzajúcej vety zodpovedá množstvu podľa typového diagramu odberu zodpovedajúceho príslušnej distribučnej sadzbe vzťahujúcej sa na Odberateľa a priznaného pre OM príslušným PDS. Ak pre príslušné odberné miesto nie je priradený typový diagram odberu, množstvo a priebeh dodávky elektriny bude určené typovým diagramom odberu TDO1 zverejneným príslušným prevádzkovateľom regionálnej distribučnej sústavy, do ktorej je pripojená daná MDS v ktorej je OM pripojené.
  5. Odberateľ sa zaväzuje svojím odberom dodržiavať platné hodnoty Ročného množstva dohodnuté v Zmluve (ako aj jej príloh). Odberateľ je povinný odobrať počas roka najmenej 90 % Ročného množstva (ďalej len „**Minimálny odber**“) a najviac 110 % Ročného množstva (ďalej len „**Maximálny odber**“). Porušenie týchto záväzkov, do ktorých sa započítajú aj zmeny písomne dohodnuté medzi Zmluvnými stranami počas trvania Zmluvy, zakladá povinnosť Odberateľa uhradiť Dodávateľovi platby vyplývajúce z nasledovných odsekov tejto Dohody.
  6. Dodržiavanie dohodnutých hodnôt Ročného množstva zo strany Odberateľa, a vznik povinnosti na úhradu platieb Dodávateľovi za porušenie ich dodržiavania bude vyhodnocované nasledovne:

1. Ak Odberateľ odoberie počas príslušného vyhodnocovacieho roka agregátne na všetkých svojich OM zazmluvnených u Dodávateľa množstvo energie nižšie ako 90% zmluvne dohodnutého Ročného množstva na všetkých OM (ďalej len „**ZM**“) Dodávateľ je oprávnený zostávajúce neodobraté množstvo fakturovať Odberateľovi, pričom cena za neodobraté množstvo elektrickej energie sa vypočíta ako násobok najvyššej fakturovanej ceny Odberateľovi za 1 MWh pre daný vyhodnocovací rok a neodobratého množstva elektrickej energie v MWh oproti dohodnutému ZM. V prípade, ak sa do niektorého OM Odberateľa nedodávala elektrina celých 12 mesiacov, prípadne za niektoré OM nie je možné vyhodnotiť odber elektriny za celých 12 mesiacov, je Dodávateľ oprávnený takéto OM vylúčiť z vyhodnotenia odobratého ZM a vyhodnotiť odber agregátne len za tie OM Odberateľa, u ktorých je možné vyhodnotiť odber za celých 12 mesiacov.
2. Ak Odberateľ odoberie počas príslušného vyhodnocovacieho roka agregátne na všetkých svojich OM zazmluvnených u Dodávateľa množstvo energie presahujúce 110% zmluvne dohodnutého Ročného množstva na všetkých OM (ZM), Dodávateľ je oprávnený za každý 1 MWh elektriny odobratej nad Maximálny odber fakturovať cenu určenú ako celoročný priemer ceny produktu Peak zverejnenej na webovej stránke spoločnosti OKTE, a.s. navýšenú o 15%, najmenej však cenu vo výške najvyššej fakturovanej ceny Odberateľovi za 1 MWh pre daný vyhodnocovací rok navýšenej o 20%. V prípade, ak niektoré OM Odberateľa nebolo na dodávke celých 12 mesiacov, prípadne za niektoré OM nie je možné vyhodnotiť odber energie za celých 12 mesiacov, je Dodávateľ oprávnený takéto OM vylúčiť z vyhodnotenia odobratého množstva a vyhodnotiť odber len za tie OM Odberateľa, u ktorých je možné vyhodnotiť odber za celých 12 mesiacov.
   1. Zmluvné strany sa dohodli, že v prípade Mimoriadnej okolnosti podľa čl. XIX VOP, môže dôjsť zo strany Dodávateľa k  zmene cene za dodávku podľa tejto Zmluvy, a to postupom a spôsobom podľa príslušných ustanovení VOP.
   2. Predchádzajúce body 5.6 až 5.8 tohto článku Zmluvy sa nevzťahujú na Odberateľov, ktorí si uplatňujú Cenu za dodávku elektriny určenú podľa Cenníka dodávky pre zraniteľných odberateľov okrem domácnosti zverejneného webovom sídle Dodávateľa.
   3. Zmluvné strany sa dohodli, že pri omeškaní Odberateľa s akoukoľvek úhradou podľa tejto Zmluvy je Dodávateľ oprávnený od Odberateľa požadovať úroky z omeškania vo výške 0,05 % z dlžnej sumy za každý začatý deň omeškania a Odberateľ je povinný požadované úroky z omeškania Dodávateľovi uhradiť na bankový účet Dodávateľa podľa bodu 7.3 tejto Zmluvy.

## **FINANČNÉ ZÁBEZPEKY**

* 1. Zmluvné strany si dohodli nasledovné finančné zábezpeky k úhrade platieb Odberateľa za plnenie predmetu Zmluvy zo strany Dodávateľa:

|  |  |
| --- | --- |
|  | úhradu zálohových platieb (ďalej len „**Preddavky**“); |
|  | zloženie hotovosti na účet Dodávateľa uvedený v záhlaví tejto Zmluvy alebo na iný bankový účet Dodávateľa, ktorý Dodávateľ na tento účel oznámi písomne Odberateľovi (ďalej len „**Finančná zábezpeka**“); |
|  | zabezpečenie formou bankovej záruky Odberateľa zriadenej v prospech Dodávateľa vo finančnej inštitúcii s bankovou licenciou v Slovenskej republike (ďalej len „**Banková záruka**“); |

* 1. Ak sa nedohodne v tejto Zmluve inak, Odberateľ je povinný platiť Dodávateľovi v priebehu fakturačného obdobia za služby združenej dodávky elektriny poskytované podľa tejto Zmluvy pravidelné preddavkové platby (ďalej len „**Preddavky**“) a to podľa rozpisu platieb, ktorý tvorí prílohu č. 3 tejto Zmluvy (ďalej len „**Rozpis preddavkov**“). Výška jednotlivých Preddavkov sa určuje vo výške 100% predpokladanej mesačnej spotreby OM, ak sa Zmluvné strany nedohodnú inak. Pre určenie sumy predpokladanej mesačnej platby Preddavku je určujúca história mesačnej spotreby alebo predpokladaná mesačná spotreba OM priradených k Zmluve.
  2. Konkrétna výška jednotlivých platieb Preddavkov je stanovená v Rozpise preddavkových platieb, ktorý Dodávateľ elektriny zašle Odberateľovi bez zbytočného odkladu po dni začatia dodávky elektriny a ktorý tvorí neoddeliteľnú súčasť tejto Zmluvy.
  3. Ďalšie podmienky ohľadom Preddavkov, Finančnej zábezpeky a Bankovej záruky sú uvedené v OP.

## **FAKTURAČNÉ PODMIENKY, SPÔSOB ÚHRADY A PERIODICITA ÚHRAD PREDDAVKOVÝCH PLATIEB**

* 1. Zmluvné strany sa dohodli na nasledovných fakturačných podmienkach k platbám podľa tejto Zmluvy:

|  |  |  |
| --- | --- | --- |
| Fakturácia  a spôsob úhrady | Ročne fakturované OM | Mesačne fakturované OM |
| Výška Preddavku: | 100% z predpokladanej výšky výučtovacej faktúry | 100% z predpokladanej výšky výučtovacej faktúry |
| Deň splatnosti Preddavku: | 5.kalendárny deň v mesiaci (m) | 5. kalendárny deň v mesiaci (m) |
| Deň splatnosti vyúčtovacích faktúr | 14. kalendárny deň odo dňa vystavenia vyúčtovacej faktúry | 14. kalendárny deň odo dňa vystavenia vyúčtovacej faktúry |
| Zasielanie faktúr | elektronicky | elektronicky |
| Spôsob fakturácie | Každé OM samostatne/všetky OM spoločne | Každé OM samostatne/všetky OM spoločne |
| Spotrebnú daň fakturovať | áno/nie | áno/nie |
| Poplatok za OM | [●] Eur/1 OM/Mesiac. | [●] Eur/1 OM/Mesiac. |

* 1. Pokiaľ v bode 7.1 tejto Zmluvy nie je uvedené inak, Odberateľ elektriny podpisom tejto Zmluvy súhlasí s vystavovaním a doručovaním faktúr v elektronickej podobe na e-mailovú adresu uvedenú v záhlaví Zmluvy.
  2. Zmluvné strany sa dohodli, že Odberateľ elektriny bude uhrádzať Dodávateľovi elektriny platby podľa tejto Zmluvy prostredníctvom bankového prevodu na bankový účet Dodávateľa podľa tohto bodu. Dňom úhrady ceny za pripojenie sa považuje deň, keď je príslušná platba v požadovanej výške pripísaná na bankový účet Dodávateľa uvedený v záhlaví tejto Zmluvy alebo na iný bankový účet Dodávateľa, ktorý je uvedený v príslušnej faktúre Dodávateľa (ďalej len „**Bankový účet**“). V bankovom styku budú používané variabilné symboly uvedené na príslušnej faktúre. Konštantné symboly budú používané podľa platných bankových pravidiel.
  3. Dodávateľ odošle Odberateľovi vyúčtovaciu faktúru do 5. pracovného dňa kalendárneho mesiaca nasledujúceho po skončení kalendárneho mesiaca m, v ktorom bola poskytnutá združená dodávka (plnenie) zo strany Dodávateľa podľa Zmluvy. Faktúra bude zaslaná e-mailom na mailovú adresu Odberateľa, ktorá je uvedená v tejto Zmluve. Splatnosť faktúry je 14. kalendárny deň odo dňa vystavenia vyúčtovacej faktúry. Pre odberné miesta s mesačným odpočtom je fakturačným obdobím za dodávku združených služieb jeden kalendárny mesiac. Podkladom pre vystavenie daňového dokladu (faktúry) zo strany Dodávateľa (vrátane DPH) pre Odberateľa bude skutočný odber elektriny. Dátumom dodania bude posledný kalendárny deň mesiaca, v ktorom sa vykonal odpočet.

## **ZÁVEREČNÉ USTANOVENIA**

* 1. Zmluvné strany sa dohodli, že účinnosťou tejto Zmluvy zanikajú medzi nimi všetky doteraz uzatvorené zmluvy, ktorých predmetom je dodávka elektriny do OM uvedených v tejto Zmluve, ako aj akékoľvek súvisiace dohody, ústne aj písomné, týkajúce sa rokovaní o tejto Zmluve, ktoré sa touto Zmluvou v celom rozsahu nahrádzajú.
  2. Neoddeliteľnou súčasťou tejto Zmluvy sú:

1. Príloha č. 1: Obchodné podmienky,
2. Príloha č. 2: Cenník dodávky elektriny,
3. Príloha č. 3: Rozpis preddavkových platieb;
4. Príloha č. 4: Zoznam a technická špecifikácia odberného miesta;
5. Príloha č. 5: Odberový diagram.
   1. Táto Zmluva sa vyhotovuje v dvoch (2) vyhotoveniach, pričom každá zo Zmluvných strán dostane jeden rovnopis.
   2. Zmluvu je možné dopĺňať a meniť len na základe písomných dodatkov podpísaných oboma Zmluvnými stranami., pokiaľ z tejto Zmluvy alebo OP nevyplýva inak.
   3. V prípade, ak sa akékoľvek z ustanovení tejto Zmluvy stane neplatným z akýchkoľvek dôvodov, platnosť ostatných častí Zmluvy týmto nebude dotknutá. Zmluvné strany nahradia po vzájomnej dohode toto ustanovenie takým ustanovením, ktoré bude svojím zmyslom a účelom najbližšie zodpovedať danému neplatnému ustanoveniu.
   4. Zmluvné strany sa dohodli, že prípadné spory, ktoré vzniknú v súvislosti s predmetom tejto Zmluvy budú prednostne riešené dohodou Zmluvných strán. V prípade, ak sa Zmluvné strany nedohodnú na zmierlivom riešení sporu, Zmluvné strany sú oprávnené riešiť vzniknuté spory v sporovom konaní v súlade s § 38 zákona č. 250/2012 Z. z. o regulácii v sieťových odvetviach v znení neskorších predpisov alebo súdnou cestou na príslušnom všeobecnom súde Slovenskej republiky.
   5. Odberateľ svojim podpisom prehlasuje, že sa oboznámil s Obchodnými podmienkami, sú pre neho záväzné a že Dodávateľ môže Obchodné podmienky zmeniť, pričom o zmene je Odberateľ informovaný vopred na webovom sídle Dodávateľa.
   6. Odberateľ svojim podpisom ďalej potvrdzuje, že pred podpisom tejto Zmluvy mu bol v primeranom časovom predstihu poskytnutý stručný a ľahko čitateľný súhrn obsahu Zmluvy, ktorý okrem iného zahŕňal aj identifikáciu Dodávateľa, hlavné podmienky ponúkanej združenej dodávky, informáciu o cene alebo spôsobe získavania informácií o cene, dobu trvania zmluvného vzťahu a podmienky ukončenia Zmluvy, informácie o právach Odberateľa týkajúcich sa dostupných mechanizmov na urovnanie sporu.
   7. Všetky ostatné vzťahy neupravené touto Zmluvou sa riadia Obchodnými podmienkami a ostatnými všeobecne záväznými právnymi predpismi.
   8. Zmluvné strany vyhlasujú, že sú spôsobilé na právne úkony a túto Zmluvu uzatvárajú po jej dôkladnom prečítaní slobodne, na základe vlastnej vôle, vážne a nie v tiesni alebo za nápadne nevýhodných podmienok.

Za Dodávateľa: Za Odberateľa:

V [●], dňa [●] V [●] dňa [●]

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Meno a priezvisko: [●] Meno a priezvisko: [●]

Funkcia: [●] Funkcia: [●]

Obchodné meno: [●] Obchodné meno: [●]

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Meno a priezvisko: [●] Meno a priezvisko: [●]

Funkcia: [●] Funkcia: [●]

Obchodné meno: [●] Obchodné meno: [●]

**Príloha č.1 : OBCHODNÉ PODMIENKY**

**Príloha č.2 : CENNÍK DODÁVKY ELEKTRINY**

**Príloha č.3 : ROZPIS PREDDAVKOVÝCH PLATIEB**

Odberateľ a Dodávateľ sa dohodli na nasledovnom Rozpise preddavkov s platnosťou od 1.1.2024.

Rozpis preddavkov

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Výška Preddavkov za združenú dodávku elektriny | |  |  |  | | --- | --- | --- | | I. |  | EUR | | II. |  | EUR | | III. |  | EUR | | IV. |  | EUR | | V. |  | EUR | | VI. |  | EUR | | VII. |  | EUR | | VIII. |  | EUR | | IX. |  | EUR | | X. |  | EUR | | XI. |  | EUR | | XII. |  | EUR | |
| Termíny splatnosti Preddavkov za združenú dodávku elektriny | **-5.kalendárny deň v mesiaci (m)** |

Pri platbe Preddavkov použite:

|  |  |  |
| --- | --- | --- |
| Bankové spojenie: |  |  |
| Číslo účtu: |  |  |
| Variabilný symbol: |  | |

|  |  |  |
| --- | --- | --- |
| **Za Dodávateľa:**  **CTP Energy SK, spol. s r.o.** | **Za Odberateľa:**  [●]. | |
| V Bratislave  dňa ............................... | Miesto: .........................  dňa ............................... |
|  |  |
|  |  |
| \_\_\_\_\_\_\_\_\_\_\_\_\_\_\_\_\_\_\_\_\_\_  [●]. | \_\_\_\_\_\_\_\_\_\_\_\_\_\_\_\_\_\_\_\_\_\_  [●]. |
|  |  |

**Príloha č.4: ZOZNAM A TECHNICKÁ ŠPECIFIKÁCIA ODBERNÉHO MIESTA**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| OM č. | EIC | Adresa | Priradenie  tarify | Hlavný istič (A) | Počet fáz | Rezervovaná kapacita v KW[[2]](#footnote-2) | Typ rezervovanej kapacity (12 M, 3 M, 1 M)[[3]](#footnote-3)\* | Požadovaný termín začatia dodávky elektriny[[4]](#footnote-4) |
|  |  |  |  |  |  |  |  |  |
|  |  |  |  |  |  |  |  |  |

|  |  |  |
| --- | --- | --- |
| Ročné množstvo dodávky elektriny | | |
| OM č. | Rok | Množstvo |
| OM 1 |  |  |
| OM 2 |  |  |
| OM 3 |  |  |

**Príloha č.5 : ODBEROVÝ DIAGRAM**

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **Odberné miesto/**  **Mesiac** | **I.**  **január** | **II.**  **február** | **III.**  **marec** | **IV.**  **apríl** | **V.**  **máj** | **VI.**  **jún** | **VII.**  **júl** | **VIII.**  **august** | **IX.**  **September** | **X.**  **október** | **XI.**  **november** | **XII.**  **decem-ber** | **Celkom v MWh** |
| OM 1 |  |  |  |  |  |  |  |  |  |  |  |  |  |
| OM 2 |  |  |  |  |  |  |  |  |  |  |  |  |  |
| OM 3 |  |  |  |  |  |  |  |  |  |  |  |  |  |
| 0M 4 |  |  |  |  |  |  |  |  |  |  |  |  |  |
| 0M 5 |  |  |  |  |  |  |  |  |  |  |  |  |  |

1. Ceny elektriny v rámci denného trhu sú zverejňované na stránke <https://okte.sk/sk/kratkodoby-trh/zverejnenie-udajov/celkove-vysledky-dt/> [↑](#footnote-ref-1)
2. Je potrebné vyplniť pre odberné miesta na napäťovej úrovni VN a NN, pokiaľ je odberné miesto vybavené určeným meradlom s meraním štvrťhodinového činného výkonu s mesačným odpočtom [↑](#footnote-ref-2)
3. [↑](#footnote-ref-3)
4. Alebo iný najskorší možný termín. [↑](#footnote-ref-4)